recursal/SuperWikiNEXT-32B huggingface dataset:
**நாசுகா கோடுகள்** *(Nazca Lines)* என்பவை தென்னமெரிக்காவில் இருக்கும் பெரு நாட்டில் உள்ள நாசுகா பாலைவனப் பகுதியில் அமைந்துள்ளன. மனிதர்கள் வாழாத இடமான மிகப்பெரிய நிலப்பரப்பில், பெருவெளிகளில் நேராக, நேர்த்தியாக வரையப்பட்டிருக்கும் சித்திரங்களும், கோடுகளும் ஆகும். சுமார் 500 சதுர கிலோ மீட்டர் பரப்பளவில் இந்தச் சித்திரங்களும் கோடுகளும் அமைந்திருக்கின்றன. இவை ஆறாம் நூற்றாண்டில் அப்பகுதியில் வசித்த நாசுகா நாகரிகத்தவரின் செயல் என்று நம்பப்படுகிறது.

அமைவிடம்
--------

பெரு நாட்டின் மேற்குப் பகுதியில் ஈரப்பதம் அதிகம் இல்லாத உயரமான மேட்டுநிலப்பகுதில் உள்ள ஒரு உலர் சமவேளியில் நாசுக்கா நகரத்திற்கும் பாம்பா-டி-குமானா (Pampas de Jumana) என்னும் இடத்தில் அமைந்த பாற்பா ( Palpa) நகரத்திற்கு இடையே ஏறத்தாழ 50 கி.மீ நீளப்பரப்பில் அமைந்துள்ளது. இப்பகுதி பெரு நாட்டின் தலைநகரான இலீமாவில் இருந்து ஏற்றத்தாழ 400 க்.மீ தொலைவில் உள்ளது. மணற்தரையில் வரையப்பட்டுள்ள கோட்டோவியங்கள் ஏறத்தாழ 10 கி.மீ உக்கு 4 கி.மீ நீள அகலப் பரப்பில் அமைந்துள்ளன. நிலவிடக் கூறுகள் 14°43′S 75°08′W. சான் மிகுயேல் டி பாசுக்கானா ( San Miguel de la Pascana) என்னும் ஊருக்கு தெற்கே அமைந்துள்ளது.

சர்ச்சைகள்
----------

இந்தச் சித்திரங்களின் முழுமை எவருக்குமே தெரியாது. இவற்றைப் பார்க்க வேண்டும் என்றால் வானத்தில் உயரப் பறந்தால் மட்டுமே முடியும். 1500 ஆண்டுகளுக்கு முன்பு இது சாத்தியம் இல்லை. இருந்தும் இந்தக் கோடுகள் எல்லாமே விமானத்தில் இருந்து எடுத்தாலும் தெளிவாகத் தெரியும் அளவிற்கு கீறப்பட்டிருக்கின்றன. எரிக் வான் டேனிகன் இவற்றை வேற்று கிரக வாசிகளின் விமானத்தளம் என்று கூறியது அறிவியலாளர்களால் ஏற்கப்படவில்லை.

சித்திரங்கள்
------------

இங்கு கோடுகள் தவிர்த்து பலவிதமான வடிவங்களும், சித்திரங்களும் வரையப்பட்டிருக்கின்றன. இவை அனைத்தும் தொடங்கிய புள்ளியிலேயே முடியும். இந்தச் சித்திரங்களை மூன்று விதமான வகைகளில் நாம் பிரிக்கலாம். 

* நேர் கோடுகள்
* கேத்திர கணித *(Geometry)* முறையிலான வடிவங்கள்
* விலங்குகள், பறவைகள் போன்ற உருவங்கள்.

இந்த நாசுகா உருவங்களில் குரங்கு, நாய், சிலந்தி, பல்லி, திமிங்கலம், மீன், வானம்பாடி பறவை என்று தெரிந்த பல உருவங்கள் இருந்தாலும், தெரியாத உருவங்களும் பல இருக்கின்றன. இவற்றில் ஐம்பதுக்கும் மேலாக உள்ள உருவங்கள் மிகப் பிரமாண்டமானவை. மிகப் பெரிய உருவங்கள் கால் கிலோ மீட்டர் நீளத்துக்கும் நேர்கோடுகள் பல கிலோ மீட்டர் நீளத்துக்கும் வரையப்பட்டுள்ளன.

நிழற்படங்கள்
------------

* கோடுகள்கோடுகள்
* நாரைநாரை
* விண்வெளி வீரர்விண்வெளி வீரர்
* சிலந்திசிலந்தி
* கூழைக்கடாகூழைக்கடா
* நாய்நாய்
* கைகள் (நான்கு விரல்கள்)கைகள் (நான்கு விரல்கள்)
* குரங்குகுரங்கு

மேற்கோள்கள்
-----------

1. ↑  Sebastian Dorsch; Jutta Vinzent (2017). *SpatioTemporalities on the Line: Representations-Practices-Dynamics*. Walter de Gruyter GmbH & Co KG. பக். 97–. பன்னாட்டுத் தரப்புத்தக எண்:978-3-11-046578-5. .
2. 1 2  "Nazca Lines" (in en). *Guía Go2peru*. 2017-02-22. Archived from the original on 2018-10-29. .
3. ↑  Centre, UNESCO World Heritage. "Lines and Geoglyphs of Nasca and Palpa". *UNESCO World Heritage Centre* (ஆங்கிலம்). 2022-02-20 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***நாசுக்கா கோடுகள்***   
என்பதின் ஊடகங்கள் உள்ளன. 

* Nazca geoglyphs as the Sky map (in உருசிய மொழி)
* Nazca Designs and Lines at Discover Peru

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* Israel
* United States
* யப்பான்

 |
**நிக்கோலே நிக்கோலேவிச் சினின்** *(Nikolay Nikolaevich Zinin)* உருசியாவைச் சேர்ந்த கரிம வேதியியலாளர் ஆவார். 1812 ஆம் ஆண்டு ஆகத்து மாதம் 25 ஆம் நாள் இவர் அசர்பைசானிலுள்ள சூசா நகரத்தில் பிறந்தார்.

வாழ்க்கை
--------

உருசியாவின் கசான் நகரத்திலுள்ள கசான் பல்கலைக்கழகத்தில் சிரின் படித்தார. அங்கு கணிதத்தில் பட்டம் பெற்றார் ஆனால் 1835 ஆம் ஆண்டில் வேதியியல் கற்பிக்கத் தொடங்கினார். திறமைகளை மேம்படுத்துவதற்காக ஐரோப்பாவில் சிறிது காலம் படிக்கும்படி கேட்டுக்கொள்ளப்பட்டதற்கு இணங்க இவர் 1838 மற்றும் 1841 ஆம் ஆண்டுகளுக்கு இடையில் அங்கு படித்தார். செருமன் நாட்டிலுள்ள கீசன் நகரில் இயசுடசு லிபிக்குடன் சேர்ந்து சினின் படித்தார். அங்கு பென்சோயின் ஒடுக்கம் குறித்த தனது ஆராய்ச்சியை முடித்தார், இது பல ஆண்டுகளுக்கு முன்பே லிபிக் கண்டுபிடித்த வேதி வினையாகும். தான் முனைவர் பட்டம் பெற்ற செயிண்ட் பீட்டர்சுபர்க் பல்கலைக்கழகத்தில் சினின் தனது ஆராய்ச்சி முடிவுகளை சமர்ப்பித்தார். கசான் பல்கலைக்கழகத்தில் வேதியியல் பேராசிரியராக பணிபுரிந்து கொண்டிருந்த சினின் சினின் 1847 ஆம் ஆண்டு செயிண்ட் பீட்டர்சுபர்க் பல்கலைக்கழகத்திற்காக அங்கிருந்து வெளியேறினார். செயிண்ட் பீட்டர்சுபர்க் அறிவியல் கழகத்தின் உறுப்பினராகவும் உருசிய இயற்பியல் மற்றும் வேதியியல் சமூகத்தின் முதலாவது தலைவராகவும் சினின் இருந்துள்ளார்.

புகழ்பெற்ற சுவீடன் நாட்டு அறிவியலாளர் ஆல்பிரட் நோபலின் இளம் பருவத்தில் சினின் அவருக்கு தனி ஆசிரியராக கற்பித்துள்ளார்.

பணிகள்
------

சினின் வினை அல்லது சினின் குறைப்பு வினை என்ற பெயர் வினைக்காக இவர் நன்கு அறியப்படுகிறார். இவ்வினையில் நைட்ரோபென்சீன் போன்ற நைட்ரோ அரோமாட்டிக்கு பொருட்கள் அமோனியம் சல்பைடுகளுடன் சேர்க்கப்பட்டு குறைத்தல் வினை மூலம் அமீன்களாக மாற்றப்படுகின்றன. 1842 ஆம் ஆண்டு அனிலினை அடையாளம் காண்பதில் சினின் முக்கிய பங்கு வகித்தார்.

1880 ஆம் ஆண்டு பிப்ரவரி மாதம் 18 அன்று உருசியாவின் செயிண்ட் பீட்டர்சுபர்க்கில் இறந்தார்.

மேற்கோள்கள்
-----------

1. ↑  Zinin, N. (1839). "Beiträge zur Kenntniss einiger Verbindungen aus der Benzoylreihe" (in German). *Annalen der Pharmacie* **31** (3): 329–332. doi:10.1002/jlac.18390310312. .
2. ↑  Zinin, N. (1840). "Ueber einige Zersetzungsprodukte des Bittermandelöls" (in German). *Annalen der Pharmacie* **34** (2): 186–192. doi:10.1002/jlac.18400340205. .
3. ↑  Vinogradov, S. N. (1965). "Chemistry at Kazan University in the Nineteenth Century: A Case History of Intellectual Lineage". *Isis* **56** (2): 168–173. doi:10.1086/349954.
4. ↑  Porter, H. K. (1973). "The Zinin Reduction of Nitroarenes". *Org. React.* **20** (4): 455–481. doi:10.1002/0471264180.or020.04. பன்னாட்டுத் தரப்புத்தக எண்:0471264180.
5. ↑  Zinin, N. (1842). "Beschreibung einiger neuer organischer Basen, dargestellt durch die Einwirkung des Schwefelwasserstoffes auf Verbindungen der Kohlenwasserstoffe mit Untersalpetersäure" (in German). *Journal für Praktische Chemie* **27** (1): 140–153. doi:10.1002/prac.18420270125. .
6. ↑  Richard Willstatter; Kubli, Heinrich (1908). "Über die Reduktion von Nitroverbindungen nach der Methode von Zinin" (in German). *Berichte der deutschen chemischen Gesellschaft* **41** (2): 1936–1940. doi:10.1002/cber.19080410273. .

புற இணைப்புகள்
--------------

* Biography
* Biography
**நிக்சன் தலைகீழ் வழு** என்பது, 1995ல் ஐக்கிய அமெரிக்காவினால் வெளியிடப்பட்ட ரிச்சார்ட் நிக்சன் நினைவு அஞ்சல்தலையின் பெயர்பெற்ற தலைகீழ் வழு ஆகும். சனவரி 1996ல் முதன் முதலாகத் தெரியவந்த இந்த வழு, அந்த ஆண்டில் குறிப்பிடத்தக்க அளவு கவனத்தை ஈர்த்திருந்தது. ஆனால், டிசம்பரில், பிழையாக அச்சான அஞ்சல்தலைத் தாளைத் திருடினார் என்ற குற்றச்சாட்டின்பேரில் அது அச்சிட்ட அச்சகத்தின் பணியாளர் ஒருவர் கைது செய்யப்பட்டார். இதனால், அந்தத் தலைகீழ் வழு முறையானது அல்ல, வெறும் அச்சகக் கழிவே என்றானது. 

பெப்ரவரி முதலாம் தேதி, கிறிஸ்டீஸ் எனப்படும் கலைப்பொருள் ஏல நிறுவனம், இதை ஏலத்துக்கு விடுவதாக அறிவித்த போதே இந்தத் தலைகீழ் வழு பொதுமக்கள் கவனத்துக்கு வந்தது. அதன் பெறுமதி 8,000 - 10,000 ஐக்கிய அமெரிக்க டாலர்கள் என மதிப்பிடப்பட்டிருந்தது. இதை யார் கொடுத்தது என்பது வழமையான நடைமுறைகளுக்கு இணங்க வெளியிடப்படவில்லை. ஆனால், அது 160 அவ்வாறான அஞ்சல்தலைகளுள் ஒன்று என அறிவித்திருந்தனர். 

தபால்தலையில் நிக்சனின் படம் தலைகீழாக இருப்பதுடன் இருக்கவேண்டிய இடத்திலிருந்து விலகியும் காணப்படுகிறது. இதனால் படம் துளைவரிசையினால் இரண்டாகப் பிரிந்து காணப்படுகிறது. படத்துக்குக் கீழேயுள்ள "USA / 32" என்னும் எழுத்துக்களும் தலைகீழாகவே காணப்படுகின்றன. ரிச்சாட்சார்ட் நிக்சன் என ஆங்கிலத்தில் எழுதப்பட்ட பெயர் மட்டும் நேராக உள்ளது. அஞ்சல்தலைகள் இரண்டு படிகளில் அச்சிடப்பட்டதால் இது ஏற்பட்டது. முதலில், படமும், பெறுமானமும் ஈடில்பேர்க் ஆறு நிற தாள் செலுத்தும் அச்சியந்திரத்தில் அச்சிடப்பட்டது. பின்னர் அங்கிருந்து நியூயார்க்கின் சஃபர்ன் என்னும் இடத்திலுள்ள "பாங்க் நோட் கார்ப்பொரேசன் ஆஃப் அமெரிக்கா" நிறுவனத்துக்கு அனுப்பி அங்கே பெயர் அச்சிடப்பட்டதுடன், துளைகளும் இடப்பட்டன.

சான்றுகள்
---------

* Michael Baadke, "Nixon invert found near Washington, D.C.; Christie's will auction single stamp Feb. 1", *Linn's Stamp News*, January 29, 1996
* Michael Baadke, "Printing plant employee stole Nixon inverts, U.S. attorney alleges; N.Y. resident arrested", *Linn's Stamp News*, December 30, 1996
* Michael Baadke, "Robie trial answers some questions, not all", *Linn's Stamp News*, June 16, 1997
**ஆலிடே தீவு வனவிலங்கு சரணாலயம்** *(Haliday Island Wildlife Sanctuary)* இந்தியாவில் காணப்படும் பல வனவிலங்கு சரணாலயங்களில் ஒன்றாகும். ஆலிடே வனவிலங்கு சரணாலயம் என்ற பெயராலும் இதை அழைக்கிறார்கள்.  மேற்கு வங்காள மாநிலத்தில் சுமார் 6 சதுர கிலோமீட்டர் பரப்பளவில் இந்த வனவிலங்கு சரணாலயம் அமைந்திருக்கிறது. இச்சரணாலயம் சுந்தரவனக் காடுகள் உயிகோளக் காப்பகத்தின் ஒரு பகுதியாகும். 1989 ஆம் ஆண்டில் சுந்தரவனக்காடு மண்டலம் முழுவதும் அதிகாரப்பூர்வமாக உயிகோளக் காப்பகமாக மாறியது. இங்குள்ள வனவிலங்கு மிகுந்த பகுதிகள் யாவும் சுற்றுச்சூழல் மனப்பான்மையுடைய சுற்றுலாத்தலமாக கருதப்படுகின்றன. மேற்கு வங்காளத்தில் பாயும் மட்லா நதியின் கரையில் இச்சரணாலயம் அமைந்துள்ளது. 

பலவிதமான தாவர வகைகள் மற்றும் வனவிலங்கு வகைகள் ஆலிடே சரணாலயத்தில் உள்ளன. காட்டுப்பன்றி மற்றும் புள்ளி மான்கள் ஆகியவற்றை இங்குள்ள விலங்கு வகைகளுக்கு எடுத்துக்காட்டுகளாகக் கூறலாம். வங்கப்புலிகள் எப்போதாவது இந்த பகுதிக்கு வந்து போகின்றன .

மேற்கோள்கள்
-----------

1. 1 2 3  Das, Joydeb (May 2015). *Tourist Guide Book of Sundarbans*. பக். 34. .
2. ↑  "Weekend Breaks From Kolkata". *The Indian Panorama*. August 8, 2014.. பார்த்த நாள்: September 11, 2015.

புற இணைப்புகள்
--------------

* 'West Bengal Wildlife Sanctuaries' பரணிடப்பட்டது 2008-12-22 at the வந்தவழி இயந்திரம் - wildbengal.com
**தமிழ் ஹரிஜன்** 1940 களில் இந்தியாவில் இருந்து கிழமை தோறும் வெளிவந்த தமிழ் சிற்றிதழ் ஆகும். இது காந்தி நடத்திவந்த *ஹரிஜன்* இதழின் தமிழ்ப் பதிப்பாக இருந்தது. இதைத் தமிழில் கொண்டுவந்தவர் சின்ன அண்ணாமலை ஆவார். இதன் ஆசிரியராக பொ. திருகூடசுந்தரம் இருந்தார். இது அரிசனங்கள் என ஒதுக்கப்பட்டு வாழ்ந்த மக்களுக்காகக் குரல் கொடுத்த காந்தியடிகளின் கருத்துரைகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

வரலாறு
------

1946 இல் காந்தி சென்னைக்கு வந்தபோது தமிழ் ஹரிஜன் இதழைத் துவக்கிவைத்தார். 1946 ஏப்ரல் 16 அன்று இந்த இதழின் முதல் பிரதியை சின்ன அண்ணாமலை வெளியிட்டார். இந்த இதழ் எட்டு பக்கங்களில் வெளியானது. இந்த இதழின் ஆசிரியராக வெ. இராமலிங்கம் பிள்ளையும் நிர்வாக ஆசிரியராக சின்ன அண்ணாமலையும் இருந்தனர். இதன் 11வது இதழில் பொ. திருகூடசுந்தரமும் ஆசிரியராக இணைந்தார். காந்தி இறக்கும்வரை இந்த இதழ் வெளியானது.

தொகுப்பு நூல்
-------------

இந்த இதழ் வெளியான முதல் ஆண்டில் வெளியான 52 தமிழ் ஹரிஜனின் இதழ்களின் தொகுப்பு முல்லை பதிப்பகத்தினால் *தமிழ் ஹரிஜன்: காலத்தின் மனசாட்சி* என்ற பெயரில் வெளியிடப்பட்டது.

உசாத்துணைகள்
------------

1. ↑  சின்ன அண்ணாமலை, சொன்னால் நம்பமாட்டீர்கள் (நூல்), பக்கம் 104-105
2. ↑  "நூல் வெளி: 'தமிழ் ஹரிஜன்' தீண்டாமைக்கு எதிரான குரல்". *Hindu Tamil Thisai*. 2023-02-14 அன்று பார்க்கப்பட்டது.
**இலங்கை காப்பிலி** அல்லது **இலங்கை காபிர்** அல்லது **இலங்கை ஆப்பிரிக்கர்** (*Sri Lankan Kaffirs*, போர்த்துக்கீச மொழி: cafrinhas, சிங்களம்: කාපිරි) எனப்படுவோர் 16ம் நூற்றாண்டுக் காலப்பகுதியில் போர்த்துக்கேயர்கள் இலங்கையைக் கைப்பற்றி ஆண்ட போது, ஆப்பிரிக்க அடிமைகளாக இலங்கைக்கு கொண்டு வரப்பட்டு, அதன் பின்னர் உள்ளூர் மக்களுடன் கலந்து கொண்ட இனத்தவரைக் குறிக்கும். இவர்களின் முன்னோர்களாக ஆப்பிரிக்கர்களும் போர்த்துக்கேய வணிகர்களும் காணப்படுகின்றனர். இன்று இவர்கள் எத்தனைப் பேர் இலங்கையில் வசிக்கின்றனர் என்பது தொடர்பான புள்ளிவிபரங்கள் இல்லை. இருப்பினும் இவர்களில் குறிப்பிடத்தக்க எண்ணிக்கையிலானோர், வடமேற்கே புத்தளம் மாவட்டத்தின், சிரம்பியடி பகுதியிலும், சிறு எண்ணிக்கையானோர் மட்டக்களப்பு மற்றும் திருகோணமலை மாவட்டங்களிலும் உள்ளனர். இவர்கள் பேசியது போர்த்துக்கீசம் கலந்த காப்பிலி (ஆப்பிரிக்க) கிரியோல் மொழியாக இருந்தபோதிலும், தற்போது சிங்களமே இவர்களின் தாய்மொழியாக மாறிவிட்டது. புகழ்பெற்ற 'பைலா' என்ற இசை ஆட்டத்திலிருந்து 'கப்ரிஞ்சா' மற்றும் 'மஞ்சா' என்னும் அவர்களது ஆடல் பண்பாட்டுத் தனித்துவம் மிக்கதாகக் காணப்படுகிறது.

மக்கட்தொகைக் கணக்கெடுப்பு
-------------------------

இலங்கை மக்கட்தொகைக் கணக்கெடுப்பின் படி இவர்களது இன அடையாளமான, ஆப்பிரிக்க வம்சாவளியினராக அல்லாமல், சிங்களவர்களாகவே கணக்கெடுக்கப்படுவதாகவும் செய்திகள் காணப்படுகின்றன.

புத்தளத்தில் ஆபிரிக்க கஃபீர் இன குடும்பங்கள் 50 அளவில் வாழ்கின்றன. திருகோணமலை, மட்டக்களப்பு, கொழும்பு ஆகிய பிரதேசங்களில் ஆபிரிக்க கஃபீர் இனத்தவர்கள் வாழ்ந்து வருகின்றனர். திருகோணமலையில் வாழும் ஆபிரிக்க கஃபீர்களுடன் இவர்களுக்குத் தொடர்புகள் இருக்கின்றன. ஆனால், மட்டக்களிப்பில் வாழும் ஆபிரிக்க கஃபீர்களுடனான தொடர்புகள் இவர்களுக்குக் குறைவு. மட்டக்களப்பில் வாழும் ஆபிரிக்க கஃபீர் இனத்தவர்கள் தமிழ் மொழியையே பேசுகின்றனர்

தற்போது ஆபிரிக்க கஃபீர் இனத்தவர்கள் சிங்களவர்களுடன் கலப்புத் திருமணங்களை செய்து வருவதனால், அவர்களது இளம் தலைமுறையினரின் முகத் தோற்றத்தில் நாம் வித்தியாசங்களை அவதானிக்கலாம். ஆபிரிக்க இனத்தவர் என்பதற்கான அடையாளங்கள் இளம் தலைமுறையினரில் குறைந்தே வருகின்றது.

மேலும் பார்க்க
--------------

* ஆப்பிரிக்க இலங்கையர்

மேற்கோள்கள்
-----------

1. ↑
2. 1 2 3 4 5
3. ↑  "இலங்கையில் ஆபிரிக்கர்கள்! அழிந்துவரும் ஓர் அடையாளம்". 2013-01-30 அன்று மூலம் பரணிடப்பட்டது. 2013-01-28 அன்று பார்க்கப்பட்டது.

| * பா
* உ
* தொ
இலங்கையில் குடியேறியோர் |
| --- |
| ஆசியா | 
* சீனர்
* இந்தியர்
* சப்பானியர்
* கொரியர்
* மலாயர்
* மாலைதீவினர்
* சோனகர்
* பாக்கிஸ்தானியர்
* மேமன்கள்

 |
| ஐரோப்பா (பரங்கியர்) | 
* யூதர்
* போர்த்துக்கேயர்
	+ போர்த்துக்கல் பரங்கியர்
	+ மெஸ்டிகோஸ்
* இடச்சு பறங்கியர்

 |
| ஏனையோர் | 
* ஆப்பிரிக்கர்
	+ காப்பிரி
* அமெரிக்கர்
* அவுஸ்திரேலியர்

 |
| இவற்றையும் பார்க்க | 
* இலங்கையின் இனக்குழுக்கள்

 |
விசைப்பலகை ஒன்றின்மூலம் தமிழ் எழுத்தொன்றை உள்ளிடுவதற்கு/அச்சிடுவதற்கு அழுத்தவேண்டிய விசை/விசைகளின் ஒழுங்கும் வைப்புமுறையும் **தமிழ் விசைப்பலகை தளக்கோலம்** என்ப்படுகிறது.

தட்டச்சுப்பொறி பயன்பாட்டிலிருந்த காலத்தில் ஆரம்பித்து விசைப்பலகைகளை பயன்படுத்தி கணினி உள்ளீடுகளை செய்யும் இன்றைய காலம்வரை ஏராளமான விசைப்பலகை தளக்கோலங்கள் தமிழுக்கென உருவக்கப்பட்டு புழக்கத்திலிடப்பட்டிருக்கின்றன.

இவற்றை பருமட்டாக இரண்டு பிரிவுகளுள் அடக்கலாம்.

* எழுத்தியல் விசைப்பலகை தளக்கோலங்கள்
* ஒலியியல் விசைப்பலகை தளக்கோலங்கள்you தட்டச்சுப்பொ

எழுத்தியல் விசைப்பலகை தளக்கோலங்கள்
----------------------------------

இம்முறையில்,. ஒரு விசையை அழுத்துவதன்மூலம் ஒரு எழுத்து அல்லது எழுத்தின் பகுதி (*எ.கா. கொம்பு, புள்ளி*) அச்சிட/ உள்ளிடப்படுகிறது.

கீழே இவ்வாறான சில தளக்கோலங்கள் விபரிக்கப்படுகின்றன.

### தமிழ் தட்டச்சுப்பொறி வடிவம்

தட்டச்சுப்பொறியில் பயன்பட்ட தமிழ் விசைப்பலகை தளக்கோலம்

ஒலியியல் விசைப்பலகை தளக்கோலங்கள்
--------------------------------

தமிழ் ஒலியியல் முறை விசைப்பலகை தளக்கோலம் ஒன்று
குறித்த ஓர் எழுத்தை அச்சிட/உள்ளிட அவ்வெழுத்துக்குரிய ஒலியினை ஆக்கும் ஒலியன்களை குறிக்கும் விசைகளை ஒன்றன்பின் ஒன்றாக அழுத்தவேண்டியபடி வடிவமைக்கப்பட்ட தளக்கோலங்கள் இவையாகும். (*எ.கா. கு = க் + உ*)

இத்தகைய தளக்கோலங்கள் கணிப்பொறியின் வருகையின் பின் மென்பொருள் ஒன்றின் உதவியுடன் இயங்கும்படி வடிவமைக்கப்படுகின்றன.
இவ்வாறான தளக்கோலங்கள் சில..

### தமிழ் 99 தளக்கோலம் (அல்லது தமிழ் ஒலியியல் முறை)

பார்க்க: தனிக்கட்டுரை தமிழ் 99

தமிழ்99 விசைப்பலகை தளக்கோலம்
இதுவே தமிழ் உள்ளீடுகளுக்கான நியம விசைப்பலகை தளக்கோலமாகும்.

ஆங்கில ஒலியியல் முறை
--------------------

ஆங்கில ஒலியியல் முறை விசைப்பலகை வடிவம்
தமிழ் உள்ளீட்டு முறைகளில் புழக்கத்திலிருக்கும் பிரபலமான இன்னொரு நியமமாகும். புலம்பெயர் தமிழர்களை கவனத்திற்கொண்டு இதுவும் ஒரு நியமமாக அங்கீகரிக்கப்படதெனினும், இதுவே மிகப்பிரபலமானதாக மாறியிருக்கிறது.

  

தமிழ் எழுத்துக்களின் ஒலிக்கு சமமான ஆங்கில எழுத்துக்களை அல்லது எழுத்துக்களின் கோலத்தை தட்டுவதன் மூலம் தமிழ் எழுத்துக்களை உள்ளிடும் முறை, **ஆங்கில ஒலியியல் முறை** ஆகும்.

(*எ.கா. அம்மா = a+m+m+a+a*)

இம்முறையில் ஆங்கில எழுத்துக்களை பார்த்தவாறே நாம் உள்ளீடுகளை மேற்கொள்வதால் தனியாக தமிழ் எழுத்துக்கள் பொறிக்கப்பட்ட விசைப்பலகைகளை வாங்கவேண்டிய தேவை இல்லை. அத்தோடு, விசைப்பலகையில் எந்தெந்த விசை எந்தெந்த தமிழ் எழுத்துக்குரியது என நினைவில் வைத்திருக்கவேண்டிய அவசியமும் இல்லை. எந்தவொரு ஆங்கில எழுத்து பொறிக்கப்பட்ட விசைபலகையையும் பயன்படுத்தி இலகுவாக தமிழை உள்ளிடலாம். இதுவே ஆங்கில ஒலியியல் விசைப்பலகையின் பிரபலத்தன்மைக்கு காரணம்.

### தமிழ் VP தளக்கோலம்

### இன்ஸ்க்ரிப்ட் தளக்கோலம்

மேலும் காண்க
------------

எழுத்துரு
பூமியின் மேற்பரப்பு மற்றும் வளிமண்டலத்தின் உண்மை நிறம்
**இயற்கைப் புவியியல்** (**Physical geography**) புவியிலின் இரண்டு அடிப்படைப் பெரிய பிரிவுகளில் ஒன்றாகும். இயற்கை புவியியல், நிலவியல் தொடர்பானது. ஏனெனில் இயற்கைப் புவியியல், புவியின் செயல்முறைகள் மற்றும் அதன் வடிவங்களைக் கூறுவதாகும்.

அலெக்சாண்டர் ஃபொன் ஹும்போல்ட் எனும் ஜெர்மானிய புவியியலாளர் மற்றும் கடலோடி, நவீன இயற்கைப் புவியியலின் முன்னோடியாகக் கருதப்படுகிறார்.

இயற்கைப் புவியியலின் துணைப் பிரிவுகள்
-------------------------------------

இயற்கைப் புவியிலுக்கு எடுத்துக்காட்டாக விளங்கும் இயற்கையாகத் தோன்றிய பாறைத் தோரணம்
நிலவியல், வளிமண்டலம், நீர்க்கோளம், கற்கோளம், உயிர்க்கோளம், நிலவமைப்பு,
வானிலையியல், உயிர்ப்புவியியல், தொல்புவியியல், கடலியல், கடற்கரை புவியியல், பனியுக அறிவியல், நிலத்தோற்ற வாழ்சூழலியல், மண் வகை ஆய்வு, புவி அமைப்பியல், குவாண்டனரி அறிவியல், புவி மேற்பரப்பியல் மற்றும் சுற்றுச்சூழல் புவியியல் ஆகியவைகள் இயற்கைப் புவியியலுக்குத் தொடர்புடையதாகும்.

இதனையும் காண்க
--------------

* புவி இயற்பியல்

மேற்கோள்கள்
-----------

1. ↑  Defining Physical Geography
2. ↑  Fundamentals of Physical Geography, 2nd Edition, by M. Pidwirny, 2006
3. ↑  Physical Geography

வெளி இணைப்புகள்
---------------

* Physical geography - காணொளி
* Physiography by T.X. Huxley, 1878, full text, physical geography of the Thames River Basin
* Fundamentals of Physical Geography, 2nd Edition, by M. Pidwirny, 2006, full text
* Physical Geography for Students and Teachers, UK National Grid For Learning
**குங்கமப்பூவும் கொஞ்சும் புறாவும்** (Kunguma Poovum Konjum Puravum) 2009 இல் வெளிவந்த தமிழ்த் திரைப்படமாகும். இதை அறிமுக இயக்குனர் ராஜ மோகன் இயக்கியுள்ளார். இவர் ஏ. வெங்கடேஷ் மற்றும் எஸ். டி. விஜய் மில்டன் போன்றோரிடம் உதவி இயக்குனராகப் பணியாற்றியுள்ளார். ராமகிருஷ்ணன் அறிமுக நாயகனாகவும் நடிகை தனன்யா நாயகியாவும் நடித்திருந்தனர். எஸ். பி. பி. சரண் தனது கேப்பிட்டல் பிலிம் வொர்க்ஸ் சார்பில் தயாரித்திருந்தார். இசை யுவன் சங்கர் ராஜா. ஏப்ரல் 24 இல் வெளியாகி நல்ல வரவேற்பை பெற்றது.

கதைச்சுருக்கம்
--------------

துளசி (தனன்யா) தனது பாட்டியுடன் முட்டம் கிராமத்திற்கு வருகிறார். அங்குள்ள அரசு பள்ளியில் சேர்ந்து படிக்கிறாள். கொச்சன் இவளை கண்டவுடன் நேசிக்க ஆரம்பிக்கிறான். கொச்சனின் தாய் சந்திரா துளசியின் படிப்பிற்காக உதவுகிறார். இவர்கள் காதலிப்பதை அறிந்த சந்திரா துளசியை அவமானப்படுத்தி கிராமத்தை விட்டு வெளியேற்றுகிறார். துளசியை தூத்துகுடியில் உள்ள தர்மா என்ற போக்கிரிக்கு கட்டாயத் திருமணம் செய்து வைக்க ஏற்பாடு செய்கிறார்கள், ஆனால் திருமண நாளன்று தர்மனை காவல்துறையினர் ஒரு கொலைக் குற்றத்திற்காக கைது செய்கிறார்கள். துளசி மீண்டும் முட்டம் வருகிறாள். அங்கே கொச்சன் காதல் தோல்வி காரணமாக குடிக்கு அடிமையாகியுள்ளான். கொச்சன் துளசிக்கு வாழ்வளிக்க நினைக்கிறான். ஆனால் பிணையில் வெளிவந்த தர்மன் முட்டம் வருகிறான். பிறகு என்னவாயிற்று என்பது பல திருப்பங்களுடன் படம் செல்கிறது.

படக் குழு
---------

* **கதை, திரைக்கதை, இயக்கம்**: ராஜமோகன்
* **தயாரிப்பு**: எஸ். பி. பி. சரண்
* **ஒளிப்பதிவு**: சித்தார்த்
* **இசை**: யுவன் சங்கர் ராஜா
* **படத்தொகுப்பு**: பிரவீண் கே. எல். & ஸ்ரீகாந்த் என் , பி.
* **கலை இயக்குனர்**: விதேஷ்
* **நடனம்**: அஜய்ராஜ் & சரவணராஜன்
* **பாடல்கள்**: வாலி (கவிஞர்), கங்கை அமரன்
* **சண்டை**: செல்வா

இசையமைப்பு
----------

ஆறு பாடல்களை வாலி (கவிஞர்) மற்றும் கங்கை அமரன் எழுத [யுவன் சங்கர் ராஜா]]] இசையமைத்திருந்தார் தந்தை எஸ். பி. பாலசுப்பிரமணியம் மற்றும் மகன் எஸ். பி. பி. சரண், ஆகியோர் இருவரும் தயாரித்திருந்தனர், இவர்கள் இருவரும் சேர்ந்து ஒரு பாடலை பாடியுள்ளானர். இசையமைப்பு யுவன் சங்கர் ராஜா மற்றும் சகோதரன் வெங்கட் பிரபு இருவரும் மேற்கொண்டிருந்தனர்.

ஒலித்தொகுப்பு
-------------

| எண் | பாடல் | பாடியோர் | காலம் | எழுதியவர் | குறிப்பு |
| --- | --- | --- | --- | --- | --- |
| 1 |  *முட்டத்துப் பக்கத்தில்* | வெங்கட் பிரபு | 4:02 | கங்கை அமரன் |  |
| 2 | *கடலோரம் ஒரு ஊரு* | யுவன் சங்கர் ராஜா | 5:33 | வாலி (கவிஞர்) |  |
| 3 | *சின்னஞ் சிறுசு* | ஜாவத் அலி, பெலாஷிண்டே | 5:03 | வாலி (கவிஞர்) |  |
| 4 | *நா தர்மன்டா* | எஸ். பி. பாலசுப்பிரமணியம் | 4:00 | கங்கை அமரன் |  |
| 5 | *ஒரு நிமிஷம்* | வேல்முருகன் | 3:27 | கங்கை அமரன் |  |
| 6 | *கடலோரம் ஒரு ஊரு* | எஸ். பி. பி. சரண் | 5:31 | வாலி (கவிஞர்) |  |

மேற்கோள்கள்
-----------

1. ↑  "'Kunguma Poovum Konchumpuraavum' audio released". indiaglitz.com. 2009-01-27 அன்று மூலம் பரணிடப்பட்டது. 2009-04-21 அன்று பார்க்கப்பட்டது.
2. ↑  "Will KPKP turn out to be a trendsetter?". சிஃபி. 2009-04-21 அன்று பார்க்கப்பட்டது.

வெளிப்புற இணைப்புகள்
--------------------

* Official Website பரணிடப்பட்டது 2009-01-25 at the வந்தவழி இயந்திரம்
* இணையதள திரைப்பட தரவுத்தளத்தில் *குங்குமப்பூவும் கொஞ்சும் புறாவும்*
**தயோ அசைல் குளோரைடு** *(Tthioacyl chloride)* என்பது RC(S)Cl என்ற பொது மூலக்கூற்று வாய்ப்பாட்டால் குறிக்கப்படும் ஒரு வேதி வினைக்குழுவாகும். இவ்வாய்ப்பாட்டில் உள்ள R என்பது ஒரு கரிம பதிலி ஆகும். தயோ அசைல் குளோரைடுகள் அமிலக் குளோரைடுகளை ஒத்த சேர்மங்களாகும். ஆனால் அரிதானவை மற்றும் வலு குறைந்தவையாகும். தயோ அசைல் குளோரைடு வகையில் நன்கு ஆராயப்பட்ட சேர்மம் தயோபென்சாயில் குளோரைடு ஆகும். இது செவ்வூதா நிறத்தில் ஓர் எண்ணெய் போல காணப்படுகிறது. டைதயோபென்சாயிக் அமிலத்தை குளோரின் மற்றும் தயோனைல் குளோரைடு ஆகியவற்றைச் சேர்த்து குளோரினேற்றம் செய்வதன் மூலம் தயோபென்சாயில் குளோரைடு தயாரிக்கப்படுகிறது. பாசுகீனை குளோரினேற்றும் முகவராகப் பயன்படுத்தி இச்சேர்மத்தை தயாரிப்பது நவீன தயாரிப்பு முறையாகக் கருதப்படுகிறது.. இத்தயாரிப்பு முறையில் கார்பனைல் சல்பைடு உடன் விளைபொருளாக உருவாகிறது.

PhCS2H + COCl2 → PhC(S)Cl + HCl + COS
எலக்ட்ரானை வெளியிடும் பொருட்களாக இச்சேர்மங்கள் அதிக நிலைப்புத்தன்மை கொண்டவையாக உள்ளன.

மேற்கோள்கள்
-----------

1. ↑  Staudinger, H.; Siegwart, J. (1920). "Ueber Thiobenzoylchlorid". *Helvetica Chimica Acta* **3**: 824-33. doi:10.1002/hlca.19200030177.
2. ↑  Viola, H.;Mayer, R. (1975). "Eine neue Darstellungsmethode für aromatische Thiocarbonsäurechloride". *Z. Chem.* **15**: 348. doi:10.1002/zfch.19750150904.
**இயற்கை யுரேனியம்** (*Natural uranium*) NU, NU, Unat என்ற குறியீடுகளால் அடையாளப்படுத்தப்படுகிறது. இயற்கையில் கிடைக்கின்ற யுரேனியத்தில் காணப்படும் ஐசோடோப்புகள் அதே விகிதாச்சாரத்தில் கலந்திருப்பின் அதை இயற்கை யுரேனியம் என்கிறோம். 0.711 சதவீதம் யுரேனியம்-235, 99.284 சதவீதம் யுரேனியம்-238, சுவடு அளவு (எடையளவில் 0.0055%) யுரேனியம்-234 என்ற விகிதாச்சார அளவுகளில் இயற்கை யுரேனியத்தில் ஐசோடோப்புகள் கலந்துள்ளன. தோராயமாக யுரேனியம்-235 ஐசோடோப்பிலிருந்து 2.2% கதிரியக்கமும், யுரேனியம்-238 ஐசோடோப்பிலிருந்து 48.6% மற்றும் யுரேனியம்-234 ஐசோடோப்பிலிருந்து 49.2 சதவீத கதிரியக்கமும் வெளிப்படுகிறது.

தாழ் மற்றும் உயர் ஆற்றல் அணுக்கரு உலைகள் இரண்டிலும் இயற்கை யுரேனியத்தை எரிபொருளாகப் பயன்படுத்த இயலும். வரலாற்றில், கிராபைட்டு நடுநிலை அணு உலை மற்றும் கனநீர் நடுநிலை அணு உலை இரண்டிலும் இயற்கை யுரேனியம் எரிபொருளாகப் பயன்பட்டிருக்கிறது. தூயநிலையில் உள்ள யுரேனிய உலோகம் அல்லது யுரேனியம் டை ஆக்சைடு (UO2) பீங்கான் வடிவங்கள் இதற்காகப் பயன்படுத்தப்பட்டன. இருப்பினும் யுரேனியம் டிரை ஆக்சைடு (UO3), டிரை யுரேனியம் ஆக்டாக்சைடு (U3O8) போன்றவை சோதனை முறை எரிபொருள்களாக பயன்படுத்தப்பட்டு நம்பிக்கையளித்தன.

0.72% அளவு யுரேனியம்-235 ஐசோடோப்பு மென்னீர் அணு உலைகளில் அல்லது அணுக்கரு ஆயுதங்களில் தன்னிறைவு பெற்ற நீடித்த சங்கிலி வினைகளை உருவாக்க போதுமானதாக இல்லை இத்தகைய பயன்பாடுகளுக்கு செறிவூட்டிய யுரேனியத்தை பயன்படுத்துவது கட்டாயமாகும். 

90% செறிவூட்டப்பட்ட யுரேனியம்-235 ஐசோடோப்பு அணு ஆயுதங்கள் தயாரிக்க பயனாகிறது. மென்னீர் அணு உலைகளுக்கு தோராயமாக 3% செறிவூட்டப்பட்ட யுரேனியம்-235 ஐசோடோப்பு பயன்படுகிறது. காண்டு அணு உலை எனப்படும் கனடா டியூட்ரியம் அணு உலை போன்ற கனநீர் அணு உலையில் செறிவூட்டப்படாத இயற்கை யுரேனியம் ஒரு பொருத்தமான எரிபொருளாகப் பயன்படுகிறது. 

யுரேனியம் -235 மிக அதிகமாக இருந்தபோது, யுரேனிய வரலாற்றின் அரிதான நிகழ்வுகளில் யுரேனியம் தாது இயற்கையாகவே அணுக்கரு பிளப்பில் ஈடுபட்டு இயற்கையான அணுக்கரு பிளவு உலைகளாக உருவாகியுள்ளது. யுரேனியம்-235 ஐசோடோப்பானது யுரேனியம்-238 ஐசோடோப்புடன் ஒப்பிடும்போது விரைவாக (அரை ஆயுள் காலம் 700 மில்லியன் ஆண்டுகள்) கதிரியக்கச் சிதைவை அடைகிறது. யுரேனியம்-238 ஐசோடோப்பு குறைவான (அரை ஆயுள் காலம் 4.5 பில்லியன் ஆண்டுகள்) என்ற சிதைவை அடைகிறது. எனவே, ஒரு பில்லியன் ஆண்டுகளுக்கு முன்னர் இப்போது காணப்படும் யுரேனியம்-235 ஐசோடோப்பின் அளவுடன் ஒப்பிடும்போது கிட்டத்தட்ட 2 மடங்கு அதிகமாக யுரேனியம்-235 ஐசோடோப்பு இருந்திருக்கும்.

மன்காட்டன் திட்டத்தின்போது சுத்திகரிக்கப்பட்ட நிலை இயற்கை யுரேனியமானது துபல்லாய் என்ற பெயரால் அழைக்கப்பட்டது. இச்சொல் இன்னமும் கூட அவ்வப்போது பயன்படுத்தப்பட்டு வருகிறது. இரண்டாம் உலகப் போரின்போது "எக்சு-மெட்டல்" என்ற குறியீட்டுப் பெயரால் யுரேனியம் அழைக்கப்பட்ட்து.

இதேபோல், செறிவான யுரேனியம் ஒராலாய் எனவும் செறிவு குறைந்த யுரேனியம் தெப்லீட்டலாய் என்றும் குறிப்பிடப்பட்டன.

மேற்கோள்கள்
-----------

1. ↑  "Nuclear Fuel Cycle Overview". World Nuclear Association. October 2014. 2016-01-30 அன்று மூலம் பரணிடப்பட்டது. 2014-10-15 அன்று பார்க்கப்பட்டது.
2. ↑  Oak Ridge National Laboratory (ed.). "Design Parameters for a Natural Uranium UO3- or U3O8-Fueled Nuclear Reactor" (PDF).
3. ↑  Loveland, W.; Morrissey, D.J.; Seaborg, G.T. (2006). "Chapter 16 Nuclear Reactor Chemistry". *Modern Nuclear Chemistry*. Archived from the original on 2016-03-03.. பார்த்த நாள்: 2019-01-04.

புற இணைப்புகள்
--------------

* The evolution of CANDU fuel cycles
**செம்புலிவரம் செங்காளம்மன் கோயில்** தமிழ்நாட்டில் திருவள்ளூர் மாவட்டம், செம்புலிவரம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் செங்காளம்மன் சன்னதியும், சக்தி விநாயகர், முத்துக்குமாரசுவாமி, சிம்மம், பலிபீடம், துவாரபாலகர், நவகிரகங்கள், 7 அண்ணன்மார், கிருஷ்ணர். உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஆடிமாதம் முக்கிய திருவிழாவாக நடைபெறுகிறது. வெள்ளி திருவிழாவாக நடைபெறுகிறது. விநாயகர்சதுர்த்தி தேரோட்டம் நடைபெறுகிறது. நவராத்திரி திருவிழாவாக நடைபெறுகிறது. காமிகாகம முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
வார்ப்புரு:Use Indian English

**குக்குடேசுவரர் கோவில்** என்பது இந்தியாவின் ஆந்திரப் பிரதேசத்தின் கிழக்கு கோதாவரி மாவட்டத்தில் உள்ள பிதாபுரம் நகரில் உள்ள ஒரு இந்து சமய கோவிலாகும். சைவ மற்றும் சாக்த இந்து சமய மரபுகள் இரண்டிலும் இக்கோவில் முதன்மையானதாகத் திகழ்கிறது. இது பதினெட்டு மகா சக்தி பீடங்களுள் ஒன்றாகும்.  கோவிலின் மூலவர் குக்குடேஸ்வரர். இங்கு சிவபெருமான் ஒரு சேவல் வடிவில் அவரது மனைவி ராஜராஜேஸ்வரி தேவியுடன் இக்கோவிலில் குடிகொண்டுள்ளார். 

மகா சக்தி பீடங்களில் ஒன்றான புருகுத்திகா தேவியின் கோவில், குக்குடேசுவரர் கோவில் வளாகத்தில் உள்ளது. கந்த புராணத்திலும், ஸ்ரீநாதரின் *பீமேசுவர புராணத்திலும்*, சமுத்திரகுப்தரின் அலகாபாத் கல் தூண் கல்வெட்டிலும் இந்த பிதாபுரம் குறிப்பிடப்பட்டுள்ளது.

அமைவிடம்
--------

காக்கிநாடாவிலிருந்து, 16 கி.மீ. (9.9 மை) தொலைவிலும், ராஜமுந்திரியிலிருந்து 65 கிமீ (40 மை) தொலைவிலும் விசாகப்பட்டினத்திலிருந்து 140 கிமீ (87 மை) தொலைவிலும் .இக்கோவில் அமைந்துள்ளது.

கோவில்
------

குகுடேசுவரர் சுவாமி ஸ்படிக லிங்கத்துடன் சுயம்புவாக கருவறையில் எழுந்தருளியிருக்கிறார். இந்தக் கோவில் இங்குள்ள ஒற்றைக்கல் நந்திக்கும் (தெலுங்கில் *ஏக சிலா நந்தி* ) புகழ் பெற்றது.

திருவிழாக்கள்
-------------

மகா சிவராத்திரி, நவராத்திரி, கார்த்திகை மாத விழா ஆகியன இக்கோவிலில் கொண்டாடப்படும் முக்கிய திருவிழாக்கள் ஆகும். குக்குடேசுவரர் கோவிலில் ஆண்டுதோறும் மகாபகுள ஏகாதசி என்ற பெயரில் திருவிழா கொண்டாடப்படுகிறது.

மேற்கோள்கள்
-----------

1. ↑  Moorthy, K. K. (1997) (in en). *Sarvam Sakti Mayam: A Mini Compendium of 300 Sakti Temples*. Message Publications. பக். 40. .
2. ↑  General, India Office of the Registrar (1962) (in en). *Census of India, 1961: Andhra Pradesh*. Manager of Publications. .
3. ↑  Rao, P. R. Ramachandra (2005) (in en). *The Splendour of Andhra Art*. Akshara. பக். 82. .
**இயற்பிய உயிர் வேதியியல்** (*Physical biochemistry*) உயிர் வேதியியலின் ஒரு கிளையாகும். உயிர் அணுக்களின் இயற்பிய வேதியியலைப் படிக்கப் பயன்படுத்தப்படும் கோட்பாடு, நுட்பங்கள் மற்றும் வழிமுறைகளை இத்துறை கையாளுகிறது. 

உயிர்வேதியியல் எதிர்வினைப் பகுப்பாய்வு மற்றும் உயிரியல் அமைப்புகளின் மாதிரியாக்கல் போன்ற செயல்பாடுகளில் கணித அணுகுமுறைகளையும் இத்துறை பயன்படுத்துகிறது. பெருமூலக்கூறுகளின் கட்டமைப்பைப் பற்றிய நுண்ணறிவை இயற்பிய உயிர் வேதியியல் துறை வழங்குகிறது, மேலும் வேதியியல் கட்டமைப்புகள் ஓர் உயிரியல் பொருளின் இயற்பியல் பண்புகளை எவ்வாறு பாதிக்கிறது என்பதையும் இத்துறை ஆய்வுகளில் கண்டறிய இயலும். 

இயற்பியல் உயிர் வேதியியல் துறை உயிரியல் அமைப்புகளின் ஆய்வுக்கு இயற்பியல் மற்றும் இயற்பியல் வேதியியல் கருத்தாக்கங்களைப் பயன்படுத்துகிறது. ஓர் உயிர் இயற்பியல் வேதியியலாளர் பொதுவாக வேதி வினையின் வீதத்தை ஆய்வு செய்ய, கதிர்வீச்சுடன் மூலக்கூறுகள் கொண்டுள்ள தொடர்பை ஆய்வு செய்ய, கட்டமைப்புகள் மற்றும் பண்புகளை கணக்கிட்டு உயிரியல் அமைப்பை மதிப்பாய்வு செய்ய இயற்பியல் வேதியியலில் பயன்படுத்தப்படும் பல்வேறு நுட்பங்களைப் பயன்படுத்துகிறார்.

மேற்கோள்கள்
-----------

1. ↑  David Freifelder (15 August 1982). *Physical Biochemistry: Applications to Biochemistry and Molecular Biology*. W. H. Freeman. பன்னாட்டுத் தரப்புத்தக எண்:978-0-7167-1444-6. .
2. ↑  David Sheehan (30 April 2013). *Physical Biochemistry: Principles and Applications*. John Wiley & Sons. பக். 10–. பன்னாட்டுத் தரப்புத்தக எண்:978-1-118-68748-2. .
**தெம்மினிக் பறக்கும் அணில்** (*Temminck's flying squirre*l)(***பெட்டினோமிசு செட்டோசசு***) என்பது சையூரிடே குடும்பத்தில் உள்ள கொறிக்கும் சிற்றினமாகும். இது இந்தோனேசியா, மலேசியா, மியான்மர் மற்றும் தாய்லாந்து ஆகிய நாடுகளில் காணப்படுகிறது.

வாழிடம்
-------

இந்த சிறிய பறக்கும் அணில் இதன் வரம்பின் வடக்கே வறண்ட இலையுதிர் அல்லது பருவமழை மலைக் காடுகளிலும், தெற்கில் ஈரமான, முதன்மை மற்றும் இரண்டாம் நிலை, தாழ் நில மற்றும் மலைக்காடுகளிலும் வாழ்கிறது. இது ரப்பர் தோட்டங்களிலிருந்தும் காணப்படுவது பதிவு செய்யப்பட்டுள்ளது.

நடத்தை
------

மற்ற பறக்கும் அணில்களைப் போலவே, இந்த சிற்றினம் இரவு நேர மற்றும் மரங்களில் வாழும் தன்மையுடையது. உணவாகப் பழங்கள் மற்றும் விதைகளை உண்ணும். இது தரைக்கு அருகில் உள்ள மரக்குழிகளில் கூடு கட்டுவதாக அறியப்படுகிறது.

உடல் தோற்றம்
------------

இதன் உடல் நீளம் 11.6 செ.மீ. வரையும், வாலின் நீளம் 10.4 செ.மீ. வரை வளரக்கூடியது. இதனுடைய எடை 40 கிராம் வரை இருக்கும். உரோமங்கள் மேலே சாம்பல் நிறத்திலிருந்து கருப்பு கலந்த பழுப்பு நிறமாகவும், கீழே வெள்ளை நிறத்தில் இருக்கும். இருப்பினும் இந்த இன உயிரிகளிடையே உரோம நிறத்தில் சில வேறுபாடுகள் காணப்படுகிறது. வால் அடிப்பகுதியில் தட்டையாக உள்ளது.

நிலை
----

வடக்கு மியான்மர் மற்றும் வடக்கு தாய்லாந்து, தெற்கு தாய்லாந்து மற்றும் தீபகற்ப மலேசியா, சுமத்ரா மற்றும் வடக்கு போர்னியோ (சபா, புருனே, சரவாக் மற்றும் வடகிழக்கு கலிமந்தான்) ஆகிய பகுதிகளில் தெம்மினிக் பறக்கும் அணில் தனித்தனி குழுக்களாகக் காணப்படுகிறது. காடுகளின் இழப்பு இந்த சிற்றினத்தின் வரம்பில் சரிவை ஏற்படுத்தியுள்ளது.

மேற்கோள்கள்
-----------

1. ↑  Clayton, E. (2016). "*Petinomys setosus*". *IUCN Red List of Threatened Species* **2016**: e.T16739A22241609. doi:10.2305/IUCN.UK.2016-2.RLTS.T16739A22241609.en.. பார்த்த நாள்: 12 November 2021.
2. ↑  Thorington Jr. R. W. Koprowski, J. L. Steele, M. A. Whatton, J. F. 2012. Squirrels of the World. Johns Hopkins University Press, Baltimore.
3. ↑  Phillipps Q. & Phillipps K. (2016). Phillipps’ Field Guide to the Mammals of Borneo and Their Ecology: Sabah, Sarawak, Brunei, and Kalimantan. Second Edition. John Beaufoy Publishing. 400 pp.
4. ↑  Thorington, R. W. Jr. and R. S. Hoffman. 2005. Family Sciuridae. pp. 754–818 *in* Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1767377
* விக்கியினங்கள்: Petinomys setosus
* BOLD: 12269
* EoL: 1178633
* GBIF: 2437253
* iNaturalist: 45977
* IRMNG: 11174264
* ITIS: 632522
* IUCN: 16739
* MSW: 12400430
* என்.சி.பி.ஐ: 100947

 |
பாரிஸின் பாந்தியனில் உள்ள பூக்கோ தனி ஊசல் நேரம் மற்றும் பூமியின் சுழற்சியை நிரூபிக்கிறது.
**இயற்பியல் காலம்** (Time in physics) என்பது அதனுடைய அளவீட்டால் அளவிடப்படுகிறது. கடிகாரம் காட்டும் அளவை காலத்தின் அளவாகக் கொள்ளலாம். [1] காலமும் நீளம் நிறை அடிப்படை அளவுகளை போலவே இதுவும் ஸ்கேலார் அளவாகும். இயற்பியலில் உள்ள கருத்துக்களான இயக்கம், இயக்க ஆற்றல், முடுக்கம் போன்ற பல கருத்துக்கள் காலத்தை சார்ந்தே உள்ளன. காலத்தை கடைப்பிடிப்பது என்பது தொழில்நுட்ப மற்றும் அறிவியல் சார்ந்த பிரச்சனை என்பதுடன் அவற்றை பதியவைப்பதும் அடிப்படையாகும்.

### காலத்தின் அலகு:

காலத்தை எஸ்.ஐ அலகு முறையில் வினாடி என்ற அலகால் அளக்கிறோம். இதனை (வி) என்ற எழுத்தால் குறிக்கிறோம்.

### இயந்திர கடிகாரங்கள்

மடாதிபதியான ரிச்சர்ட் (1292-1366) 1330 ஆம் ஆண்டில் ஓர் இயந்திர கடிகாரத்தை உருவாக்கினார். [2] [3]

### மின்காந்தவியல் மற்றும் ஒளியின் வேகம்

1864 ஆம் ஆண்டில், ஜேம்ஸ் கிளார்க் மாக்சுவெல் (1831-1879) மின்சாரம் மற்றும் காந்தவியல் பற்றிய ஒருங்கிணைந்த கோட்பாட்டை முன்வைத்தார். அந்த இரண்டு நிகழ்வுகளுடன் தொடர்புடைய அனைத்து சட்டங்களையும் அவர் நான்கு சமன்பாடுகளாக இணைத்தார். டெல் இயக்கியினைப் பயன்படுத்தும் இந்த திசையன் கால்குலஸ் சமன்பாடுகள் ( {\displaystyle \nabla } ) மின்காந்தத்திற்கான மாக்சுவெல்லின் சமன்பாடுகள் என அழைக்கப்படுகின்றன.

வெற்று இடத்தில் (அதாவது, மின்னூட்டம் இல்லாத இடம் ), சமன்பாடுகள் SI அலகுகளைப் பயன்படுத்தி வடிவத்தை எடுக்கின்றன.[4]

{\displaystyle \nabla \times \mathbf {E} =-{\frac {\partial \mathbf {B} }{\partial t}}}

{\displaystyle \nabla \times \mathbf {B} =\mu \_{0}\varepsilon \_{0}{\frac {\partial \mathbf {E} }{\partial t}}={\frac {1}{c^{2}}}{\frac {\partial \mathbf {E} }{\partial t}}}

{\displaystyle \nabla \cdot \mathbf {E} =0}

{\displaystyle \nabla \cdot \mathbf {B} =0}

  

இதில் **E** என்பது மின்சாரப் புலம்

**B** என்பது காந்தப் புலம்

சான்றுகள்
---------

1. ↑  Considine, Douglas M. (1985). *Process instruments and controls handbook*. McGraw-Hill. .
2. ↑  North, J. (2004) *God's Clockmaker: Richard of Wallingford and the Invention of Time*. Oxbow Books. ISBN 1-85285-451-0
3. ↑  Watson, E (1979) "The St Albans Clock of Richard of Wallingford". *Antiquarian Horology* 372-384.
4. ↑  . , Extract of pages 56, 57
கருநாடக வாய்ப்பாட்டு இசை நிகழ்ச்சிகளில் பாடப்படும் ஒரு இசை வடிவம் **இராகம் தாளம் பல்லவி** என அழைக்கப்படும். இது இராக ஆலாபனை, தாளம், நிரவல் மற்றும் கல்பனசுவரா ஆகியவை ஒருங்கிணைந்து அமைந்த இசை வடிவம் ஆகும்.

நிகழ்த்தப்படும் தருணம்
----------------------

ஏறத்தாழ 50 சதவிகித நேரம் முடிந்த தருணத்தில் பாடகர், இராகம் தாளம் பல்லவியை பாட ஆரம்பிக்கிறார்.

நிகழ்த்தப்படும் விதம்
---------------------

இராகம் தாளம் பல்லவி பாடி முடிக்கப்பட்ட பிறகு தனி ஆவர்த்தனம் தொடரும்.

பயன்படுத்தப்படும் இராகங்கள்
---------------------------

கச்சேரிகளில் இராகம் தாளம் பல்லவிக்காக பரவலாக பயன்படுத்தப்படும் இராகங்களின் பட்டியல்:-

1. சங்கராபரணம்
2. கல்யாணி
3. கல்யாணவசந்தம்
4. சண்முகப்பிரியா
5. கீரவாணி
6. ஹிந்தோளம்
7. பிலகரி
8. மோகனம்
9. சஹானா
10. தோடி
11. கரகரப்பிரியா
12. வராளி
13. பிருந்தாவனசாரங்கா
14. ஜனரஞ்சனி
15. சாவேரி
16. பந்துவராளி
17. சிம்ஹேந்திரமத்யமம்
18. நாட்டை
19. நாட்டைக்குறிஞ்சி
20. பேகடா
21. சலகபைரவி
22. காபி (இராகம்)

மேற்கோள்கள்
-----------

1. ↑

உசாத்துணை
---------

* இராகம் தாளம் பாடவேண்டிய முறை பற்றி ஆர். வேதவல்லியின் விளக்கம்
* ஆர். வேதவல்லி வழங்கிய செயல் விளக்கவுரை
**இராகவன்** ஒரு ஈழத்து எழுத்தாளர். தற்போது எழுதிவரும் இளம்படைப்பாளிகளில் நவீன புனைவில் மிகுந்த கவனம் செலுத்தி வருபவர். மரபுமுறையான கதைசொல்லலையும் வடிவத்தையும் புறக்கணிக்கும் இவரது புனைவுகள் தமிழ்ச்சூழலில் கவனத்திற்குரியன.

வாழ்க்கை வரலாறு
---------------

சபாரத்தினம் இராகவன், 1976 இல் பிறந்தார். ‘ஈஸ்வரி வாசம்’, கரவெட்டி கிழக்கு கரவெட்டியை பிறப்பிடமாகவும் வசிப்பிடமாகவும் கொண்டவர்.

ஆரம்பக்கல்வியை கரவெட்டி மாணிக்கவாசகர் வித்தியாலயத்திலும், உயர்கல்வியை கரவெட்டி விக்னேஸ்வராக் கல்லூரியிலும் பயின்றார். யாழ்ப்பாணப் பல்கலைக்கழகத்தில் தொழில் நிர்வாகமாணிப் பட்டத்தினைப் பெற்றவர். தற்போது சமுர்த்தி வங்கி முகாமையாளராக பருத்தித்துறை பிரதேச செயலகத்தில் பணிபுரிகிறார்.

இலக்கிய ஈடுபாடு
---------------

1998 இல் இருந்து எழுதிவருகிறார். கவிதை, கட்டுரை, விமர்சனம், புனைவு, கோட்டோவியம் ஆகியவற்றில் மிகுந்த ஈடுபாடுடையவர்.

ஈழத்துப் படைப்பாளிகளுடனும் தீவிர வாசகர்களுடனும் இவர் நேர்காணல்களை நிகழ்த்தியுள்ளார். அவர்களுள் மு.பொ, குந்தவை, சாந்தன், தெணியான், குப்பிழான் ஐ.சண்முகன், து.குலசிங்கம், ஐ.வரதராஜன் ஆகியோர் குறிப்பிடத்தக்கவர்கள்.

பன்முகம், காலச்சுவடு, சரிநிகர், நிகரி, மூன்றாவது மனிதன், பெருவெளி, அமுது, சௌந்தரசுகன், காலம், உயிர்நிழல், உயிர் எழுத்து,தெரிதல் (இதழ்),புதிய தரிசனம், கலைமுகம் முதலான; தமிழ்ச்சூழலில் வெளிவந்த சிற்றிதழ்களிலும் பத்திரிகைகளிலும் இவரது படைப்புக்கள் வெளிவந்துள்ளன.

விருதுகள்/பரிசுகள்
------------------

* 2002 இல் ஸ்கிறிப்நெற் – சமாதானச்சுருள் (**Script Net Reel Peace**) வெளியீடாக ‘மூக்குப்பேணி’ (**Nose Cup**) என்ற குறும்படத்தை சுவடியாக்கம் செய்து இயக்கினார்.
* 2005 இல் இலண்டன் **விம்பம்** அமைப்பு சிறந்த திரைச்சுவடியாக்குநருக்கான விருதை ‘மூக்குப்பேணி’ குறும்படத்திற்காக வழங்கியது.
* 2002 இல் **விபவி** அமைப்பின் சிறந்த இளஞ்சிறுகதை எழுத்தாளருக்கான விருதைப் பெற்றார்.

இதழியற்பணி
----------

சமுர்த்தி அபிவிருத்தி மன்ற வெளியீடான ‘சுபீட்சம்’ என்ற செய்தி மடலின் ஆசிரியர்.

வெளிவந்த நூல்கள்
----------------

* **கலாவல்லி முதலான கதைகள்** புது எழுத்து வெளியீடு 2010
* **விட்டில் –சமகால அரசியல் பகுப்பாய்வு** காலச்சுவடு வெளியீடு மே 2011

தொகுப்பில் வெளிவந்த கதைகள்
--------------------------

* **மண்ணின் மலர்கள்** – ‘வானதியின் கணவன்’ மல்லிகைப் பந்தல் வெளியீடு, 2001
* **இங்கிருந்து** 'மாறிப்போன அடையாளங்கள்' நண்பர்கள் வட்டம் யாழ்ப்பாணம் 2002
* **புதிய சலனங்கள்** 'கலாவல்லி முதலான கதைகள்' –காலச்சுவடு வெளியீடு 2004

வெளியிணைப்பு
------------

* வசீகரிக்கும் படைப்பாளி இராகவனுடன் நேர்காணல் - பா.துவாரகன்
[*தொடர்பிழந்த இணைப்பு*]
* இராகவனின் படைப்புகள் வடிவங்களைக் கடந்த வடிவம் - மு.பொ பரணிடப்பட்டது 2013-10-20 at the வந்தவழி இயந்திரம்
**தெம்மாங்கு** என்பது நாட்டுப்புறப் பாடல் இசை வகைகளுள் ஒன்றாகும். தேனின் இனிமையைப் போன்று பாடல் இனிமையாக இருப்பதனால் "தேன் பாங்கு என்பதே தெம்மாங்கு என மாறி வருகிறது" என்பர். தென் பாங்கு எனப் பொருள் கொண்டு தென்னகத்தின் பாங்கான பாடல் என்று கூறுவதும் உண்டு. சென்னைப் பல்கலைக்கழகப் பேரகராதி தெம்பாங்கு, தெம்மாங்கு என இரு சொல்லாட்சிகளையும் குறிப்பிட்டு "தென்னகத்தில் நாட்டுப்புறத்தார் பாடும் இசைப் பாட்டு வகை" எனக் குறிப்பிடுகிறது. நா. கதிரைவேற்பிள்ளையின் தமிழகராதி தெம்மாங்கு என்பதற்கு "ஒரு வகைச் சந்தம்" எனப் பொருள் தருகிறது.

நாட்டுப்புறங்களில் தனி வழியே நடக்கும் போது, வண்டி ஓட்டும்போது, வயல் வெளிப்பணிகளின் போது என எந்தச் சூழ்நிலையிலும் தெம்மாங்குப் பாடல் எழலாம். ஒருவரே பாடும் மரபும், ஒருவர் கேள்விக்கு மற்றவர் பதில் கூறும் போட்டி மரபும், ஒருவர் பாட ஏனையோர் அதனையே ஒருமித்துப் பாடும் குழுமரபும் எனப் பல்வேறு மரபுகள் இதில் உள்ளன.

மேற்கோள்களும் குறிப்புகளும்
---------------------------

1. ↑  கி. வா ஜகந்நாதன். *’ஆராய்ச்சி உரை’ மலையருவி,*. பக். 30.
2. ↑  ஆறு. அழகப்பன். *நாட்டுப்புறப்பாடல்கள்- திறனாய்வு*. பக். 72.
3. ↑   *நா. கதிரைவேற்பிள்ளை, தமிழ்மொழியகராதி*. சாரதா பதிப்பகம். பக். 828.
4. ↑  மா. சா அறிவுடை நம்பி (நவம்பர் 2010). *தமிழக நாட்டுப்புறவியல் ஆய்வுகள்*. நியூ செஞ்சுரி புக் ஹவுஸ் (பி) லிட்.. பக். 58, 59.

வெளி இணைப்புக்கள்
-----------------

நாட்டுப்புறப் பாடல்
**குங்கு முகம்மது புதன்புராக்கல்** *(Kunhu Muhammed Puthanpurakkal)* ஓர் இந்திய ஓட்டப்பந்தய வீரராவார். 1987 ஆம் ஆண்டு மார்ச்சு 5 இல் பிறந்த குங்கு முகம்மது 400 மீட்டர் ஓட்டத்தில் நிபுணத்துவம் பெற்றவராகத் திகழ்கிறார். 2016 இரியோ ஒலிம்பிக் போட்டிகளில் 4 X 400 மீட்டர் தொடர் ஓட்டப்போட்டியில் இந்தியாவின் சார்பில் ஓடுவதற்கு இவர் தகுதி பெற்றார்.

2016 ஆம் ஆண்டு சூலை மாதத்தில் பெங்களூருவில் நடைபெற்ற தேசிய 4 × 400 மீட்டர் ஓட்டப்போட்டியில் குங்கு முகம்மது இடம்பெற்றிருந்த குழு வெற்றி பெற்றது. இவ்வெற்றியின் மூலம் ஒலிம்பிக் போட்டிகளில் பங்கேற்கும் தகுதியையும் பெற்றது. குங்கு முகம்மது, முகம்மது அனாசு, அய்யாசாமி தருண் மற்றும் ஆரோக்கிய இராசீவ் கொண்ட நால்வர் அணி நான்கு வாரங்களுக்கு முன் துருக்கியில் நிகழ்த்தியிருந்த அவர்களின் 3:02.17 சாதனையை 3:00:91 நிமிடத்தில் ஓடிமுடித்து ஒரு தேசிய சாதனையைப் படைத்தது. மேம்பட்ட இச்செயல்திறன் குங்கு முகம்மது நால்வர் அணியை உலகத்தரவரிசையில் 13 ஆவது இடத்திற்கு உயர்த்தியது

மேற்கோள்கள்
-----------

1. ↑  "India's 4x400m relay teams qualify for Rio Olympics". *Rediff*. 10 July 2016.. பார்த்த நாள்: 2 August 2016.
.
**கிரிந்திரசேகர் போஸ்** (Girindrasekhar Bose) (30 ஜனவரி 1887 - 3 ஜூன் 1953) 20 ஆம் நூற்றாண்டின் ஆரம்பத்தின் தெற்காசிய உளவியலாளர் ஆவார். இந்திய மனோவியல் பகுப்பாய்வு சங்கத்தின் முதல் தலைவரகவும் இருந்தார் (1922–1953). இவர், சிக்மண்ட் பிராய்டுடன் இருபது ஆண்டுகால உரையாடலை மேற்கொண்டார். பிராய்டின் இடிபஸ் கோட்பாட்டின் பிரத்தியேகங்களை மறுப்பதற்காக அறியப்பட்ட இவர், மேற்கத்திய முறைகளின் மேற்கத்திய சாரா போட்டிகளுக்கு ஆரம்ப உதாரணமாக சிலரால் சுட்டிக்காட்டப்பட்டார். இது தவிர, கொல்கத்தாவின் ஆர். ஜி. கார் மருத்துவக் கல்லூரியில் இந்தியாவில் முதல் பொது மருத்துவமனை மனநலப் பிரிவை (ஜி.எச்.பி.யு) 1933இல் தொடங்கினார்.

இந்திய மனோவியல் பகுப்பாய்வு சங்கம்
----------------------------------

*கான்செப்ட் ஆஃப் ரெப்ரசென்* என்ற இவரது முனைவர் பட்ட ஆய்வு, (1921) இந்து மெய்யியலை பிராய்டின் கருத்துகளுடன் கலந்து அளித்தது. இவர் தனது ஆய்வறிக்கையை பிராய்டுக்கு அனுப்பினார். இது இருவருக்கும் இடையிலான கடிதப் பரிமாற்றத்திற்கும் 1922இல் கொல்கத்தாவில் இந்திய மனோவியல் பகுப்பாய்வு சங்கம் உருவாவதற்கும் வழிவகுத்தது. சங்கத்தின் அசல் உறுப்பினர்களில் பதினைந்து பேரில், ஒன்பது பேர் உளவியல் அல்லது மெய்யியலின் கல்லூரி ஆசிரியர்கள், ஐந்து பேர் பிரித்தானிய இராணுவத்தின் மருத்துவப் படையைச் சேர்ந்தவர்கள். இதில் இரண்டு பிரித்தானிய மனநல மருத்துவர்கள் ஆவர். அவர்களில் ஒருவர் *ஓவன் ஏ. ஆர். பெர்க்லி ஹில்*, ராஞ்சி மனநல மருத்துவமனையில் பணியாற்றியதற்காக பிரபலமானவர்.

படைப்புகள்
----------

* *Concept of Repression. By Girindrashekhar Bose*. Published by G. Bose, 14 Parsi Bagan, Calcutta, India. 1921. 223 pp. Rs. 10/ net.
* (with Ernest Jones and others) *Glossary for the use of translators of psycho-analytic works*, 1926
* Bose, G. (1930). "The psychological outlook of Hindu philosophy". *Indian Journal of Psychology* **5**: 119–46.
* Bose, Girindrasekhar. (1933). "A New Theory of Mental Life". *Indian Journal of Psychology*, **37**-157.

மேற்கோள்கள்
-----------

1. 1 2  Sudhir Kakar, 'Girindrasekhar Bose (1886-1953), *International Dictionary of Psychoanalysis*. Reprinted online at answers.com
2. ↑  Bhattacharyya, Ranjan (2018-02-01). "The development of mental hospitals in West Bengal: A brief history and changing trends" (in en). *Indian Journal of Psychiatry* **60** (6): 198. doi:10.4103/psychiatry.IndianJPsychiatry\_432\_17. பன்னாட்டுத் தர தொடர் எண்:0019-5545. பப்மெட்:29527048. .
3. ↑  Text of Girindrasekhar Bose's letter to Freud, December 1920
4. ↑  Owen Berkeley Hill 1879—1944
5. ↑  Sudhir Kakar, 'India', in*International Dictionary of Psychoanalysis*. Reprinted online on eNotes.com
6. ↑  Samiksha பரணிடப்பட்டது 2012-04-26 at the வந்தவழி இயந்திரம்
7. ↑  Review, *Psychoanalytic Review* 9:104 (1922)
Eugnathostomata 

**இலங்கை குள்ளநரி** (*Sri Lankan jackal*) என்பது **தென்னிந்தியக் குள்ளநரி** என்றும் அழைக்கப்படுகிறது. இது (***கேனிசு ஆரியசு நாரியா***) தென்னிந்தியா மற்றும் இலங்கையைப் பூர்வீகமாகக் கொண்ட பொன்னிறக் குள்ள நரியின் துணையினமாகும்.

பரவல்
-----

ஆசிய நிலப்பரப்பில், இலங்கை குள்ளநரி இந்தியத் துணைக்கண்ட தெற்குப் பகுதியிலும், வடமேற்கில் பம்பாய்க்கு அருகிலுள்ள தானாவிலிருந்து மேற்குத் தொடர்ச்சி மலைகள், மைசூர், கிழக்குத் தொடர்ச்சி மலைகள் மற்றும் மதுரா வழியாக தெற்கே காணப்படுகிறது. இதை இலங்கை முழுவதும் காணலாம்.

விளக்கம்
--------

தென்னிந்தியாவில், வயது வந்த ஆண் நரியின் நீளம் சராசரியாக 29 அங்குலமாகவும், பெண் நரியின் நீளம் 26½ அங்குலமாகவும் இருக்கும். இதன் எடை 12-19 பவுண்டுகள் வரை இருக்கும். இலங்கையில், இவை இந்திய நரிகளைவிடச் சற்றுப் பெரிய அளவில் உள்ளது. இலங்கை குள்ளநரிகளின் குளிர்கால தோல் வட இந்தியக் குள்ளநரிகளை விடக் குட்டையாகவும், மென்மையாகவும், கூர்மையற்று காணப்படும். உரோமங்கள் முதுகில் கருமையாகவும், கருப்பு நிறமாகவும், வெள்ளை நிறப் புள்ளிகளுடன் இருக்கும். கன்னம், பின் தொண்டை, மார்பு மற்றும் முன்தொண்டை ஆகியவற்றில் அடிப்பகுதி அதிக நிறமுடையது, அதே சமயம் கைகால்களில் துருப்பிடித்த காவி அல்லது செழிப்பான பழுப்பு நிறமாக இருக்கும்.

* ஆண் சீர்ப்படுத்தும் பெண்ஆண் சீர்ப்படுத்தும் பெண்
* பெண் சீர்ப்படுத்தும் ஆண்பெண் சீர்ப்படுத்தும் ஆண்

மேற்கோள்கள்
-----------

1. ↑  "Sri Lankan Red List of 2012" (PDF). *cea.lk*.
2. ↑  Wozencraft, W. Christopher (16 November 2005). "Order Carnivora (pp. 532-628)". in Wilson, Don E. and Reeder, DeeAnn M. eds. *Mammal Species of the World: A Taxonomic and Geographic Reference* (3rd ). Baltimore: Johns Hopkins University Press, 2 vols. (2142 pp.). பன்னாட்டுத் தரப்புத்தக எண்:978-0-8018-8221-0. .
3. 1 2  *Fauna of British India: Mammals Volume 2* by R. I. Pocock, printed by Taylor and Francis, 1941

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q7586107
* விக்கியினங்கள்: Canis aureus naria
* GBIF: 6164165
* ITIS: 726785
* MSW: 14000714

 |
**இயற்பியல் பண்பளவுகள்** (Physical quantity), அடிப்படை அளவுகள் மற்றும் வழி அளவுகள் என இருவகைப்பட்டவை. மற்ற எந்த இயற்பியல் அளவுகளாலும் குறிப்பிட முடியாத அளவுகள் அடிப்படை அளவுகள் எனப்படும். நீளம், நிறை, காலம், வெப்பநிலை போன்றவை அடிப்படை அளவுகளுக்கு எடுத்துக்காட்டுகளாகும்.

அடிப்படை அளவுகளால் குறிப்பிடக்கூடிய அளவுகள் வழி அளவுகள் எனப்படும். பரப்பு, கனவளவு, அடர்த்தி போன்றவை வழி அளவுகளுக்கு எடுத்துக்காட்டுகள் ஆகும்.

கொடுக்கப்பட்டுள்ள இயற்பியல் அளவுடன் (quantity) ஒப்பிடப் பயன்படும் ஒரு நிறுவப்பட்ட படித்தர அளவு (standard), இயற்பியல் அளவின் அலகு (Unit) எனப்படும். அடிப்படை அளவுகளை அளந்தறியும் அலகுகள் அடிப்படை அலகுகள் எனவும், வழி அளவுகளை அளந்தறியும் அலகுகள் வழி அலகுகள் எனவும் கூறப்படுகின்றன.

ஒரு பொருளின் நீளம், அகலம், நிறை, கனவளவு, வெப்பநிலை, காந்தப் புலம் முதலிய அளக்ககூடிய இயற்பியல் இயல்புகளையும் பண்புகளையும் எண்களோடு குறிப்பிடுவதே இயற்பியல் பண்பளவுகள் ஆகும். *Q* என்பது ஒரு இயற்பியல் பண்பளவு என்றால் அது {*Q*} என்னும் ஓர் எண்ணாலும் [Q] என்னும் இயற்பியல் பண்பு அளவடி அலகாலும் (physical unit) பெருக்கிப் பெறும் தொகையாகும்.

Q = {Q} x [Q]
(இன்று SI அலகுகளில் குறிப்பிடப்படும்). ஓர் இயற்பியல் பண்பளவை அளக்ககூடிய இயற்பியல் பண்புவெளி ( *physical dimension*) என்னும் கருத்தை முதலில் 1822ல் ஃவூரியர் (Fourier) முன்மொழிந்தார்.

SI அலகு முறை
------------

முதன்மைக் கட்டுரை: அனைத்துலக முறை அலகுகள்
தற்காலத்தில் பரவலாகப் பயன்படுத்தப்படும் SI அலகு முறை (System International de Units) கீழே விவரிக்கப் பட்டுள்ளது.

**அடிப்படை அளவுகள்:**

| இயற்பியல் அளவுகள் | அலகுகள் | குறியீடு |
| --- | --- | --- |
| நீளம் | மீட்டர் | m |
| நிறை (திணிவு) | கிலோகிராம் | kg |
| காலம் | நொடி | s |
| மின்னோட்டம் | ஆம்பியர் | A |
| வெப்பநிலை | கெல்வின் | K |
| ஒளிச்செறிவு | கேண்டலா | Cd |
| பொருளின் அளவு | மோல் | mol |

**துணை அளவுகள்:**

| இயற்பியல் அளவுகள் | அலகுகள் | குறியீடு |
| --- | --- | --- |
| தளக்கோணம் | ரேடியன் | rad |
| திண்மக் கோணம் | ஸ்டிரேடியன் | sr |

**வழி அளவுகளும் அவற்றின் அலகுகளும்:**

| இயற்பியல் அளவுகள் | சமன்பாடு | அலகு |
| --- | --- | --- |
| பரப்பு | நீளம் x அகலம் | m2 |
| கன அளவு | நீளம் x அகலம் x உயரம் | m3 |
| திசைவேகம் | இடப்பெயர்ச்சி / காலம் | m s−1 |
| முடுக்கம் | திசைவேகம் / காலம் | m s−2 |
| கோணத் திசைவேகம் | கோண இடப்பெயர்ச்சி / காலம் | rad s−1 |
| கோண முடுக்கம் | கோணத் திசைவேகம் / காலம் | rad s−2 |
| அடர்த்தி | நிறை / கன அளவு | kg m−3 |
| உந்தம் | நிறை x திசைவேகம் | kg m s−1 |

மேற்கோள்கள்
-----------

1. ↑  Joint Committee for Guides in Metrology (JCGM), *International Vocabulary of Metrology, Basic and General Concepts and Associated Terms* (*VIM*), III ed. Pavillon de Breteuil : JCGM 200:2012 (on-line)

உசாத்துணை
---------

* Cook, Alan H. *The observational foundations of physics*, Cambridge, 1994. ISBN 0-521-45597-9
* Essential Principles of Physics, P.M. Whelan, M.J. Hodgeson, 2nd Edition, 1978, John Murray, ISBN 0-7195-3382-1
* Encyclopaedia of Physics, R.G. Lerner, G.L. Trigg, 2nd Edition, VHC Publishers, Hans Warlimont, Springer, 2005, pp 12–13
* Physics for Scientists and Engineers: With Modern Physics (6th Edition), P.A. Tipler, G. Mosca, W.H. Freeman and Co, 2008, 9-781429-202657
**சென்னை புரி ஜெகந்நாதர் கோயில்** (**Jagannath Puri Temple Chennai**), ஜெகந்நாதர், பலராமர் மற்றும் சுபத்திரை ஆகிய தெய்வங்களுக்கு அர்ப்பணிக்கப்பட்ட இக்கோயில் செங்கல்பட்டு மாவட்டம், செய்யூர் வட்டம், லத்தூர் ஊராட்சி ஒன்றியம், கானத்தூர் ஊராட்சியில் உள்ள கானத்தூர் கிராமத்தில் அமைந்துள்ளது. இக்கோயில் கலிங்கக் கட்டிடக் கலையில் கருங்கற்களால் ஒடிசாவில் உள்ள புரி ஜெகன்நாதர் கோயில் போன்று 26 சனவரி 2001 அன்று நிறுவப்பட்டது.இக்கோயில் தெய்வ விக்கிரகங்கள் வேப்ப மரக்கட்டைகளால் வடிக்கப்பட்டது. இக்கோயிலின் முதன்மைத் திருவிழா இரதயாத்திரை ஆகும்.

அமைவிடம்
--------

கோயில் இரதயாத்திரை திருவிழா
கோயிலின் பக்கவாட்டுக் காட்சி
இக்கோயில் சென்னை புது மகாபலிபுரம் சாலையில் உள்ள கானத்தூர் எனும் கிராமத்தில், அடையாற்றிக்கு தெற்கே 16 கிலோ மீட்டர் தொலைவில், வங்காள விரிகுடாவை ஒட்டி ரெட்டிக்குப்பம் சாலையில் உள்ளது.

இதனையும் காண்க
--------------

* ஜெகன்நாதர்
* புரி ஜெகன்நாதர் கோயில்

மேற்கோள்கள்
-----------

1. 1 2  Muthiah, S. (2008). *Madras, Chennai: A 400-year Record of the First City of Modern India, Volume 1*. **1** (1 ). Chennai: Palaniappa Brothers. பக். 106. பன்னாட்டுத் தரப்புத்தக எண்:978-81-8379-468-8. .
2. ↑  "Chennai's lord Jagannath temple". Chennai Online. 25 அக்டோபர் 2012 அன்று மூலம் பரணிடப்பட்டது. 18 October 2012 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***ஜெகந்நாதர் கோயில், சென்னை***   
என்பதின் ஊடகங்கள் உள்ளன. 

* கோயிலின் அதிகாரப்பூர்வ இணையதளம்